

**ประกาศองค์การบริหารส่วนตำบลทุ่งกระตาดพัฒนา**

**เรื่อง มาตรการส่งเสริมความโปร่งใสในการจัดซื้อจัดจ้าง**

..........................................................................

โดยที่องค์การบริหารส่วนตำบลทุ่งกระตาดพัฒนา มีความมุ่งมั่นในการบริหารราชการอย่างซื่อสัตย์สุจริตตามหลักธรรมาภิบาล เพื่อสร้างความเชื่อมั่นแก่ประชาชน ซึ่งกระบวนการจัดซื้อจัดจ้างอาจก่อให้เกิดความเสี่ยงจากการเกิดข้อสังสัยว่า มีการทุจริตรับสินบนหรือไม่ องค์การบริหารส่วนตำบลทุ่งกระตาดพัฒนาจึงได้กำหนดมาตรการส่งเสริมความโปร่งใสในการจัดซื้อจัดจ้าง เพื่อเป็นแนวทางปฏิบัติในการจัดซื้อจัดจ้างให้เป็นไปอย่างโปร่งใสตรวจสอบได้ โดยมีมาตรการกำหนดแนวทางปฏิบัติ ดังนี้

1.ยึดถือกฎหมาย กฎระเบียบปฏิบัติของทางราชการอย่างเคร่งครัด

2.วางตัวเป็นกลางในการดำเนินการเกี่ยวกับการจัดซื้อจัดจ้าง

3.ปฏิบัติหน้าที่ด้วยความโปร่งใสสามารถให้ผู้มีส่วนได้เสียตรวจสอบได้

4.คำนึงถึงผลประโยชน์ของทางราชการเป็นหลัก

5.ดำเนินการให้มีการใช้จ่ายเงินหรือทรัพย์สินของหน่วยงานอย่างประหยัด คุ้มค่า เกิดประโยชน์สูงสุด

6.ไม่เรียก รับ ยอมรับทรัพย์สินหรือผลประโยชน์อื่นไม่ว่าโดยตรง/อ้อมจากผู้ขาย ผู้รับจ้าง ผู้มีส่วนเกี่ยวข้องที่มีความสัมพันธ์กับทางราชการเกี่ยวกับพัสดุเพื่อตนเองหรือผู้อื่นโดยมิชอบ

7.ไม่นำความสัมพันธ์ส่วนตัวมาประกอบการการใช้ดุลยพินิจในการปฏิบัติหน้าที่

8.ไม่ให้ข้อมูลภายในที่เป็นการเอื้อผลประโยชน์ต่อฝ่ายใดฝ่ายหนึ่งหรือพวกพ้องของตน

9.ปฏิบัติต่อผู้ขาย ผู้รับจ้าง ผู้มีส่วนเกี่ยวข้องที่มีความสัมพันธ์กับทางราชการเกี่ยวกับการพัสดุ ผู้ร้องเรียนร้องทุกข์ด้วยความเป็นธรรม แต่ต้องไม่เป็นปฏิปักษ์ต่อการแข่งขันอย่างเสรีและเป็นธรรม

10.ผู้บังคับบัญชาด้านพัสดุควบคุม ตรวจสอบ ดูแล กำชับให้ผู้ปฏิบัติงานประพฤติปฏิบัติตามกฎระเบียบอย่างเคร่งครัด กรณีพบว่ามีการปฏิบัติไม่เป็นไปตามกฎหมายหรือระเบียบที่เกี่ยวข้องให้รายงานผู้บังคับบัญชาตามลำดับชั้นโดยทันที เพื่อพิจารณาแก้ไข ยกเว้น หรือดำเนินการอื่นที่เหมาะสม เพื่อให้เกิดความถูกต้องและเป็นธรรม

11.หากผู้บังคับบัญชาด้านพัสดุเห็นว่ามีการทุจริตหรือข้อกล่าวหาว่ามีการรับสินบน ให้รีบดำเนินการรวบรวมข้อเท็จจริง และจัดทำรายงานเสนอต่อผู้บริหาร เพื่อดำเนินการสอบข้อเท็จจริง หรือดำเนินการทางวินัยโดยทันที

 จึงประกาศให้ทราบโดยทั่วกัน

ประกาศ ณ วันที่ 6 เดือน มกราคม พ.ศ. 2563

ลงชื่อ

(นายสุชาติ พันธุ์สัมฤทธิ์)

นายกองค์การบริหารตำบลทุ่งกระตาดพัฒนา



**ประกาศองค์การบริหารส่วนตำบลทุ่งกระตาดพัฒนา**

**เรื่อง ประกาศเจตจำนงการบริหารงานด้วยความสุจริต ประจำปีงบประมาณ พ.ศ.2563**

..........................................................................

ข้าพเจ้า นายสุชาติ พันธุ์สัมฤทธิ์ ตำแหน่ง นายกองค์การบริหารส่วนตำบลทุ่งกระตาดพัฒนา จะนำพาหน่วยงานให้ดำเนินงานตามภารกิจด้วยความโปร่งใส บริหารงานด้วยความซื่อสัตย์ สุจริต มีคุณธรรม ปราศจากการทุจริต เพื่อให้บรรลุเจตนารมณ์นโยบายคุณธรรม จริยธรรม ในสังกัดองค์การบริหารส่วนตำบล ทุ่งกระตาดพัฒนาถือปฏิบัติและดำเนินการ ดังนี้

1.ข้าพเจ้าจะบริหารงานและปฏิบัติตามหลักธรรมาภิบาล โดยมุ่งตอบสนองความต้องการของประชาชนด้วยการบริการที่รวดเร็วถูกต้อง เสมอภาค โปร่งใส และเป็นธรรม

2.ข้าพเจ้าจะปลูกฝังค่านิยมและทัศนคติให้บุคลากรในสังกัด มีความรู้ความเข้าใจ ยึดหลักคุณธรรม จริยธรรม นำหลักปรัชญาของเศรษฐกิจพอเพียงมาใช้ในการปฏิบัติงานและการดำเนินชีวิต

3.ข้าพเจ้าจะดำเนินการจัดซื้อ จัดจ้าง ส่งเสริมการดำเนินการให้เกิดความโปร่งใสในทุกขั้นตอน และเปิดโอกาสให้ภาคเอกชน ภาคประชาสังคม และภาคประชาชนเข้ามามีส่วนร่วมในการตรวจสอบ การปฏิบัติงาน โดยเปิดเผยข้อมูลข่าวสารในการดำเนินกิจกรรมทุกรูปแบบ

4.ข้าพเจ้าจะประชาสัมพันธ์แจ้งข้อมูลข่าวสาร เบาะแส การทุจริต ร้องเรียนร้องทุกข์ผ่าน ศูนย์ยุติธรรมองค์การบริหารส่วนตำบลทุ่งกระตาดพัฒนา

5.กรณีพบการทุจริตจะดำเนินการสอบสวนและลงโทษขั้นสูงสุดกับผู้ที่ทุจริตอย่างจริงจัง

จึงประกาศให้ทราบโดยทั่วกัน

ประกาศ ณ วันที่ 6 เดือน มกราคม พ.ศ. 2563

ลงชื่อ

(นายสุชาติ พันธุ์สัมฤทธิ์)

นายกองค์การบริหารตำบลทุ่งกระตาดพัฒนา